Põllumaa ost koos metsaga
Soovid oma maalt tulu teenida ning müüa oma põllumaa ja metsamaa korraga? Ostame mõlemad! Soovid kõrgemat hinda või raha kohe kätte? Arutame Sinu soovi läbi ja saad otsustada, kumba eelistad – meie pakume mõlemat!
Põllumaa, mets ja metsamaa koos talu või maamajaga
Soovid müüa põllumaad ja/või metsa koos hoonetega? Juhul, kui maatüki pindala algab mõnest hektarist, ostame Sinu talu, maamaja, maakodu või põllumajandusettevõtte ka koos hoonetega. Kui soovid jätta hooned endale ja müüa ainult põllumaa ja metsamaa, siis teostame vajalikud mõõtmised ja korraldame kogu asjaajamise omal kulul.
Põllumaa
Ostame igapäevases kasutuses oleva haritava maa ning ka sööti jäetud põllumaa. Põllumaa harimine ja põllukultuuride kasvatamine on tulus viis maa kasutamiseks. Kuid kui põlluharimine ei ole Sinu kutsumus või Sul tekib vajadus müüa oma kasutusel olevat põllumaad ja soovid selle eest saada head hinda – küsi meilt pakkumist.
Rohumaa ost
Kvaliteetne rohumaa on koos karjakasvatuse tõusva populaarsusega järjest enam hinnas. Rohumaa ei püsi aga iseenesest – see nõuab regulaarset hoolt, et kariloomade sööt oleks küllaldane ja toitev. Soovid oma rohumaad või karjamaad müüa? Pakume kiiret tehingut ja raha kohe kätte.
Ostame osa põllu- või metsakinnistust
Omad suuremat põllumassiivi või metsakinnistut ja soovid müüa ainult osa sellest? Korraldame asjaajamise Sinu eest! Mõõdame välja sobiva osa kinnistust ja maksame raha müüjale välja koheselt. Oleme Sinu soovide suhtes paindlikud ja proovime leida tehingu, mis on Sinu jaoks sobivaim.
Ostame mahepõllumajandusmaad
Eestis on mahepõllumajandusmaa osakaal kõigist põllumaadest ligi 20%, mis on Euroopas kolmas näitaja. Kui Sinu põllumaad ei ole liigse väetamisega koormatud ja soovid selle mahepõllumajandusmaana müüa, ostame selle meeleldi – küsi pakkumist!
Võsastunud haritav maa
Haritava maa sööti jätmine parandab mullaviljakust kuid liiga pikaks ajaks unarusse jäetuna hakkab haritava maa viljakatel muldadel kasvama lehtpuuvõsa. Kas sellisel juhul valida haritava maa kulukas taastamistöö või alustada aeganõudvat metsa kasvatamise protsessi? Kolmas võimalus on võsastunud haritav maa müüa ja jätta otsustamine juba uuele omanikule.
Põllu- ja metsamaa looduskaitseliste piirangutega aladel
Oleme ostnud haritavat maad Natura 2000 aladel ja teistel looduskaitseliste piirangutega aladel. Asukoht looduskaitsealal ja majandamispiirangud ei ole takistuseks ostu-müügi tehingule.
Hüpoteegiga koormatud põllumajanduslik maa
Ostame riigilt hüpoteegiga soetatud põllumajanduslikku maad. Kui müügisoov on kindel, võta meiega ühendust ja küsi pakkumist!
Soovite müüa kaasomandis põllumaad?
Soovid müüa mõttelist osa kaasomanduses haritavast maast? Kui oled oma soovi kaasomanikega läbi arutanud ja nad oma ostueesõigust kasutada ei soovi, aitame kaasomandis põllumaa mõõta reaalosadeks ja korraldame kogu müügiga kaasneva asjaajamise.
Kuidas hinnata oma müüdava põllumaa väärtust?
Eesti põllumaade väärtust ja hinda mõjutavad nii kvalitatiivsed tegurid kui ka asukoht ja ligipääsetavus. Kuid üks või teine ei aita maa väärtusest kindlat pilti ette saada – olulised on mõlemad.
Põllumaa peamised kvalitatiivsed hinnategurid
Mullaviljakus ehk boniteet
Põllumaa väärtuse ja ka hinna esimene kujundaja on põllumaa viljakus ehk boniteet. Lihtsustatult on see mullale antud viljakuse hinnang 100 punkti skaalal. Eestis on looduslikult kõrgema mullaboniteediga piirkonnad Kesk-Eestis ehk Järvamaal, Tartumaal, Jõgevamaal, Viljandimaal. Maa-ameti 2019. aasta turuülevaatest järeldub, et mullaboniteedi tõus ühe punkti võrra tõstab põllumaa hektari hinda keskmiselt 33,3 € võrra.
Kuidas tõsta ja säilitada mullaviljakust looduslikult madalama boniteediga põldudel, et maa väärtust ja müügihinda tõsta? Mahepõllumajanduses kasutatakse orgaanilisi väetisi – sõnnik, kompost, virts ja haljasväetis, et soodustada bioloogilist aktiivsust toites mullas elutsevaid baktereid ja seeni. Lisaks aitab mullaviljakust tõsta põllumaa mõneks ajaks sööti jätmine ehk harvem harimine. Kallakul asuvatel põllumaadel tuleks püüda vähendada erosiooniohtu ehk takistada viljakate muldade ärakandumist.
Põllumaa või põllumassiivi pindala
Põllumaade ostu puhul ei kehti üldine hinnakujunduse reegel, mille järgi hulgi ostes on ühikuhind madalam. Tegelikult on põllumaa müümisel vastupidi – mida suurem on põllumassiiv, seda kõrgem on hektari mediaanhind.
Maa-ameti 2019. aasta turuüevaate kohaselt tõuseb hektari mediaanhind iga lisanduva hektari kohta keskmiselt 9,6 eurot. Seega üldine standard näitab – mida suure põllumassiiv, seda kõrgem hektarihind. Individuaalsete tehingute puhul mängib siiski suurt rolli põllumassiivi olemus.
Registreering PRIA põllumassiivide registris
Põllumaa osaline või täielik kandmine PRIA põllumassiivide registrisse võimaldab sellele osale maatükist taotleda PRIA toetusi ning on seetõttu maa väärtuse kasvatamisel oluline tegur. Sissekannet PRIA registrisse tasub maa väärtuse tõstmiseks kindlasti kaaluda, sest iga lisaprotsent maast mis on registrisse kantud, tõstab põllumaa väärtust ja hinda.
Kuidas mõjutab põllumaade hinda asukoht ja ligipääsetavus?
Asukoht Eestis
Põllumaa asukoha ja hinna omavaheline seos kattub osaliselt nii mullaviljakuse kui ka ligipääsetavusega. Maa-ameti statistika kohaselt on kõige kõrgema hektari mediaanhinnaga põllumaad Jõgevamaal, Põlvamaal, Tartumaal, Lääne-Virumaal, Viljandimaal ja Valga maakonnas, kus on ka muldade viljakus kõige kõrgem.
Läänemaal ja eriti Saaremaal ning Hiiumaal, kus on üldiselt kapriissemad madalama viljakusega mullad ning mandrilt keerulisem ligipääs, on ka põllumaa hektari mediaanhinnad madalamad.
Ligipääsetavus
Ligipääsetavuse mõõdikuna kasutatakse üldjuhul kaugust suurematest teedest ning põllumaa kasutusotstarbe ja loomuse poolest on tegemist väga olulise hinnakujundajaga. Seos ligipääsetavuse ja hektari mediaanhinna vahel on selge: mida kaugemal on põllumaa teest, seda madalam on hektari mediaanhind. Kuna tegemist on hinnakujundajaga, mida on suuri kulutusi tegemata pigem keeruline muuta, tasub keerulise ligipääsetavusega maade omanikel arvestada vastavalt ka madalama müügihinnaga.